मुंबई- मशहूर कत्‍थक कथक नृत्यांगना रागिनी मिश्रा ने श्रीहित वृंदावन स्थित राधावल्लभ मंदिर में आयोजित 510 वें प्राकट्य महोत्सव में कथक नृत्य के भावों से संपूर्ण भक्‍त जनों को भावविभोर कर दिया। ध्‍यान रहे कि रागिनी, भोजपुरी सिनेमा के सुपर खलनायक अवधेश मिश्रा की अर्द्धांगिनी हैं। रागिनी मिश्रा ने महोत्‍सव के दौरान अपनी छात्राओं साक्षी मिश्रा, सयाली, राधा अष्टमी, आराधिता, मेघना और रोली के साथ मिलकर तीन दिनों तक भारत के आठ शास्त्रीय नृत्यों में से सबसे पुराने कथक नृत्य की प्रस्‍तुति दी, जिसमें ठुमरी, दादरा होरी चतुरंग, और शुद्ध कथक की प्रस्तुति शामिल रही। नृत्य से कहानियों को बोलने के इस साधन से न सिर्फ उन्‍होंने भक्‍तों का मनमोह लिया, बल्कि ऐसा पहली बार जब राधावल्लभ मंदिर के प्रांगण में किसी को प्रस्‍तुति देने का मौका मिला।